ΓΡΑΠΤΗ ΕΡΩΤΗΣΗ P-2119/01

υποβολή: Fernando Fernndez Martn (PPE-DE) προς την Επιτροπή

(10 Ιουλίου 2001)

Θέμα: Καταβολή αντισταθμιστικής ενίσχυσης στους παραγωγούς μπανάνας Καναρίων

Ως συνέπεια των διατάξεων του κανονισμού 404/93(1) και των κανονισμών που τον τροποποιούν, οι παραγωγοί μπανάνας των Καναρίων Νήσων δικαιούνται να λάβουν αντισταθμιστική ενίσχυση για απώλεια εισοδήματος. Μέχρι τώρα, η καταβολή αυτών των ενισχύσεων στις οργανώσεις των παραγωγών ή ατομικά στους παραγωγούς πραγματοποιούνταν σε διμηνιαία βάση ως συμπλήρωμα προκαταβολής που καταβαλλόταν προγενεστέρως από την Επιτροπή, ανάλογα με τις πραγματικές τιμές της αγοράς. Για το έτος 2000, η ενίσχυση αυτή ανήλθε σε 63 πεσέτες κατά χιλιόγραμμο μπανάνας που ετέθη πράγματι σε εμπορία. Για το έτος 2000, η προκαταβολική πληρωμή εκ μέρους της Επιτροπής εκτιμήθηκε σε περίπου 47 πεσέτες κατά χιλιόγραμμο. Ωστόσο, τα διμηνιαία ποσά του έτους 2000, παρά το διαρρεύσαντα χρόνο, δεν καταβλήθηκαν ακόμα, δηλαδή δεν πραγματοποιήθηκε η καταβολή της διαφοράς μεταξύ 47 πεσετών κατά χιλιόγραμμο που πράγματι εισπράχτηκαν και των 63 πεσετών κατά χιλιόγραμμο που ο παραγωγός μπανάνας των Καναρίων έχει δικαίωμα λόγω των πραγματικών τιμών που παρατηρήθηκαν στην αγορά.

Επί πλέον, ως σήμερα, δεν καταβλήθηκαν ακόμα τα ποσά που αντιστοιχούν στο πρώτο και το δεύτερο δίμηνο του έτους 2001 ενώ έχουν ήδηπολογιστεί από την Επιτροπή και έχουν δημοσιευθεί στην Επίσημη Εφημερίδα των Ευρωπαϊκών Κοινοτήτων πριν από δύο μήνες.

Λόγω αυτών των καθυστερήσεων των οποίων δεν έχει ακόμα διευκρινισθεί η αιτία, το διαφυγόν κέρδος που δικαιούνται οι παραγωγοί μπανάνας των Καναρίων ανέρχεται σε περίπου 8 δισ. πεσετών, αν αθροισθούν οι καθυστερήσεις που αντιστοιχούν σε εκκρεμούσες πληρωμές του έτους 2000 και στα δύο δίμηνα του έτους 2001.

Ποια είναι η αιτία αυτής της σημαντικής καθυστέρησης, που προκαλεί σοβαρή βλάβη για τους παραγωγούς μπανάνας των Καναρίων· Ποια είναι η διοίκηση που είναιπεύθυνη για την καθυστέρηση αυτή και τι μέτρα λογαριάζει να λάβει η Επιτροπή ώστε να πραγματοποιηθεί αμέσως η καταβολή των οφειλόμενων ενισχύσεων·

(1) ΕΕ L 47 της 25.2.1993, σελ. 1.

Απάντηση του κ. Fischler εξ ονόματος της Επιτροπής

(4 Σεπτεμβρίου 2001)

Ο κανονισμός (ΕΚ) αριθ. 1195/2001 της Επιτροπής της 18ης Ιουνίου 2001 για τον καθορισμό του ποσού της αντισταθμιστικής ενίσχυσης για τις μπανάνες που παρήχθησαν και διατέθηκαν στο εμπόριο στην Κοινότητα κατά τη διάρκεια του έτους 2000, της προθεσμίας πληρωμής αυτής της ενίσχυσης καθώς και του μοναδιαίου ποσού των προκαταβολών για το 2001 δημοσιεύθηκε στην Επίσημη Εφημερίδα στις 19 Ιουνίου 2001(1). Το άρθρο 3 του εν λόγω κανονισμού δίνει στις αρχές των κρατών μελών προθεσμία 2 μηνών από την έναρξη ισχύος του κανονισμού για την καταβολή του ποσού τουπολοίπου της αντισταθμιστικής ενίσχυσης που πρέπει να χορηγηθεί για το έτος 2000 καθώς και του ποσού της προκαταβολής που πρέπει να χορηγηθεί για τις μπανάνες που διατέθηκαν στο εμπόριο κατά τον Ιανουάριο και Φεβρουάριο του 2001.

Η Επιτροπή πληροφορεί το Αξιότιμο Μέλος του Κοινοβουλίου ότι η διαδικασία του ετήσιου καθορισμού της αντισταθμιστικής ενίσχυσης περιλαμβάνει ένα σύνολο εργασιών για τις οποίες απαιτείται πολύς χρόνος προκειμένου τα δεδομένα να είναι αξιόπιστα και σωστά. Αυτό εξηγεί την καθυστερημένη ενίοτε έγκριση και δημοσίευση της ετήσιας κανονιστικής ρύθμισης σχετικά με την αντισταθμιστική ενίσχυση.

Η Επιτροπήπενθυμίζει, επίσης, ότι ενέκρινε τον κανονισμό (ΕΚ) αριθ. 471/2001 της 8ης Μαρτίου 2001 για την τροποποίηση του κανονισμού (ΕΟΚ) αριθ. 1858/93 περί λεπτομερών κανόνων εφαρμογής του κανονισμού (ΕΟΚ) αριθ. 404/93 του Συμβουλίου όσον αφορά το καθεστώς αντισταθμιστικής ενίσχυσης για την απώλεια εσόδων από την εμπορία στον τομέα της μπανάνας. Ο εν λόγω κανονισμός προβλέπει την πληρωμή μιας έκτης προκαταβολής για τις μπανάνες που έχουν διατεθεί στο εμπόριο το Νοέμβριο και το Δεκέμβριο ώστε να ληφθούνπόψη οι ταμειακές δυσκολίες των παραγωγών ενόψει της αναμονής του καθορισμού του ποσού της αντισταθμιστικής ενίσχυσης και της πληρωμής τουπολοίπου.

(1) ΕΕ L 162 της 19.6.2001.